LidanRubinov/Halacha-QA huggingface dataset:
שאלה: איך להאמין במציאות ה?: לכבוד הרב, אין הוכחה חותכת למציאות הבורא ויש חילול ה נוראי (מצד רבנים, "סתירות" בתורה (למרות ההסברים) ועוד). מניין לי להאמין? לא מתאים לי לשמוע שיעורים ולהיסחף. שלמות ויופי בתורה? אולי מחכמת חכמינו ולא אלוקי?
תשובה: ב"ה לך. קראתי את מכתבך ומאוד הבנתי אותך. גדולי ישראל רבים כתבו הוכחות שונות לכך שיש בורא לעולם ושהוא יתברך ברא את העולם. ההוכחות השונות עוסקות בכיוונים שונים, החל מכך שמחוייב שהעולם איננו הפקר, ושיש לו יעוד והכוונה, וכלה בכך שהשכל מחייב שיש בורא לעולם, שכן אין סיכוי שיתהווה עולם בלא שמישהו יברא אותו. היו שאהבו ועד היום ממשיכים להשתמש בכיוונים שונים של הוכחות, והיו שלא אהבו הוכחות אלו. אודה על האמת, שאני נמנה על אלו שאינם אוהבים ומאמינים יתר על המידה בהוכחות כאלו או אחרות. אני מאמין שבכל אדם יש בתוכו קשר לה', וכל המשימה שלנו הוא לבנות אותו ולפתח אותו שיהיה באופן חי ובהיר, וממש יוביל את האדם אל היעד שלו. האמונה בה' נותנת לאדם משמעות לחיים, ואף לעולם כולו. שאין מסתבר שהעולם יהיה בלא יעוד ובלא משמעות. אין דבר אכזרי כמו לחשוב שכל החיים שלנו בעולם הם נטולי משמעות. אנו מאמינים שהאמונה היא משהו טבעי באדם, קשר טבעי עם ה' יתברך, קשר שכל אחד קיים בו, אלא שהאדם נקרא לפתח אותו, לברר אותו לחיות אותו בכל צעד ושעל. זוהי משימה, לא פשוטה, אך היא אפשרית, ואתה נקרא לברר, ללמוד, לא מתוך פחד אלא מתוך אמונה והתבוננות לתוך הפנימיות של האדם. שיהיה לך המשך בירור מועיל ומקדם, ואשמח לעזור עוד בכל מה שאוכל. הרב יצחק גרינבלט.
שאלה: מסטיק למניעת עישון: האם מסטיק עם ניקוטין למניעת עישון כשר? מה צריך לחפש במסטיקים אלו?
תשובה: ב"ה שלו-ם וברכה, הרבנות הראשית לא נתנה אישור כשרות למסטיקים למניעת עישון אלא רק לניקוטינל לכסניות. בברכת שנה טובה, הרב חגי בר גיורא
שאלה: דין אילת לגבי תרומות ומעשרות: אני מו"צ ושאלוני לגבי אילת ועוד מו"צ שאלני. הרב כתב באמונת עיתיך האחרון,שחובה להפריש באילת. 1- אך, נכון ששלמה כבש את אילת אך עולי מצרים לא כבשוה? 2- גם מדין ארצות הסמוכות לא"י שמפרישים שם, אך הרי כתבו,הרדב"ז,ח"ב,תרנט,ובספר נהר מצרים,הלכות חלה,ו, שהאידנא המנהג לא להפריש במקומות אלו?
תשובה: ברוב המקרים לא מדובר על גידולי הערבה אלא על גידולי מרכז הארץ המגיעים לאילת. אלו לא נפטרו מחיוב תרומות ומעשרות. עולי מצרים הם כובשי ארץ כנען לדרותיהם. יהושע לא הספיק לכבוש את כל הארץ ורק בימי דוד ושלמה הגיעו אל המנוחה ואל הנחלה, כולל אילת. אילת אינה חו"ל הסמוכה לא"י. היא א"י עצמה! פסוק מפורש אומר: "ושתי את גבולך מים סוף עד ים פלשתים".
שאלה: מי שהפריש מעשר שני במקום מעשר עני: מה צריך לעשות מי שהפריש בימים אלו מעשר שני במקום מעשר עני?
תשובה: וברכת ד' ישאל על המעשר שני ויפריש מעשר עני. גמר חתימה טובה הרב יהודה הלוי עמיחי מכון התורה והארץ כפר דרום אשקלון
שאלה: מסיק בחול המועד כחוויה לילדים: קק"ל מציעה השנה "חוויה משפחתית בכרם הזיתים" בחול המועד סוכות, הכוללת בין השאר מסיק זיתים. אם זה מותר, מכיוון שאינו מיועד למטרת עבודה אלא להנאה, חוויה ולימוד, או שמסיק הוא מסיק הוא מסיק, וזו עבודה שאסורה בחול המועד?
תשובה: וברכת ד' נראה שפעילות שכזאת אסורה בחול המועד. אם ישתמשו בשמן לחג יש מקום להקל כאשר אין לו שמן אחר והוא ישתמש בשמן הזה לאכילת בחג. גמר חתימה טובה הרב יהודה הלוי עמיחי מכון התורה והארץ
שאלה: ברכת כוהנים לאחר שים : מה עושה כהן שקראו לו לברכת כוהנים בזמן הלא נכון? לדוגמא בסוף ברכת שים
תשובה: : נושאים כפיים רק אם קראו ל לאחר רצה ולפני שים אם קראו לא לא במקום זה לא יעלה לישא כפיים.
שאלה: טבילת כלים על חוף הים: שאלוני בישיבה- מי שנמצא על חוף הים לבוש ונתן לחברו שנכנס לים כלי ע"מ לטובלו,האם אפשר שהוא יברך וחבירו יטבול? חברו לא יכול לברך,כי הוא הולך על פי הרמב"ם,שלא מברכים ברכה זו. מהמ"ב,רסג,כא,מוכח שלפי רוב הדיעות אפשר לברך. גם דרך החיים שהביאו שם המ"ב,שס"ל שאי"א לברך כאשר השני עושה את המצוה,אך שם מדובר בהדלקת נרות שהדלקה עושה מצוה. אך טבילת כלים העיקר זה התוצאה -שהכלי יהיה טבול, ולכן מועיל שגוי יטביל,אולי בזה גם דרך החיים יודה. מה דעת הרב?
תשובה: בתחילה אבוא להעיר כמה דברים על השאלה: א. מה שכתב שמוכח מהמשנה ברורה שלפי רוב דעות אפשר לברך על כך, מהיכן מוכח כאן במשנה ברורה שהרי דיבר רק על שליחות של גוי והעלה לאסור ולא על ישראל כלל? ב. בדין שליחות של ישראל לא השמיע לנו המשנה ברורה כאן מה דעתו אלא רק הביא את דעת דרך החיים אם כן איך אפשר לדייק מה דעתו? ג. עוד אם כך סובר המשנה ברורה מדוע בהלכות פסח (סימן תל"ב ס"ק ו') כתב ללא שום חולק: "ואם בעל הבית אינו בודק כלל ומצוה לאחר לבדוק אותו אחר מברך דהוי שלוחו גם לענין ברכה" ובשער הציון הביא כמה אחרונים ("מגן אברהם, חק יוסף, נהר מקור חיים ושארי האחרונים") שפוסקים כן ללא שום חולק בדבר? לכן לענ"ד אין לדיק מהמשנה ברורה כאן לשאלה הנ"ל. אולם יש לידע ששאלה זו נוגעת בסוגיא ארוכה ורחבה מאוד ולכן אציין כמה מראה מקומות בשביל מי שירצה לעיין בסוגיא : רמב"ם (הלכות ברכות פי"א, ה"י), תרומת הדשן (ס' קמ'), מהר"י וויל (דינין והלכות ס' עא') הביאם הבית יוסף (ס' תקפה'), כנסת הגדולה (בהגב"י ס' תקפה'), הזכירו במחנה אפרים (הלכות שלוחין ס' י"א), בשולחן ערוך (יורה דעה ס' קכ' ס' טו') ובטורי זהב (שם ס"ק יז'), פרי חדש (שם ס"ק מ'), בית מאיר (שם), חקרי לב (ח"ב ס' ט'), שולחן ערוך הרב (או"ח ס' רסג' קוהטרס אחרון ס"ק ט'). הרב עידן יוסף כולל הלכה 'ישיבת בית-אל'
שאלה: קרי לילה בכיפור: שמעתי שיש פחד גדול מקרי לילה ביום כיפור. מה עושים אם חס וחלילה דבר כזה קורה? האם מותר להתקלח? האם מותר ללכת לבית כנסת ללא מקלחת?
תשובה: אין לזה משמעות מיוחדת - ינקה את המקום. אכתוב לך את דברי הרב קנייבסקי זצ"ל שהודפסו בקריינתא דאיגרתא: דברי ח אמורים שלא מחמת טבעו כלל וכגון נשוי בן ארבעים ויותר, עמוס בתורה ויר"ש, אשר המקרה נשלח לו מן השמים בגזירה מיוחדת. אבל, כאשר איננו נשוי הדבר פשוט שאירע מחמת טיבעו שהרהר לפני זמן מה, כי אפילו הרהור מלפני כמה שבועות גורם סוף סוף לזה. וכן כתב הצמח צדק בשם בעל התניא (חחו"מ שער המילואים סד) שהיה שוחק מאנשים שהצטערו על זה כי דברי ח דווקא לאנשים גדולים מאוד שאין להם מצד הרהור כלל וסיים שם שיש להסיח דעת מזה לגמרי ולהיול שמח וטוב לבב. והדבר ברור שאין כאן חשש שידאג כול השנה וכן לא מובטח לו מאומה אם עברה השנה.
שאלה: המשך לבשר שנתעלם מן העין במשרד: באופן דומה: במשרד שלנו שגם בו עובדים שומרי מצוות ושאינם כאלה (ואפילו גויים, אם יש נפ"מ), כל אחד מביא אוכל מהבית, וכולם מניחים במקרר אחד. אם הבאתי אוכל בשרי (כגון: נקניק), האם מספיק קופסא סגורה? שקית קשורה? גם וגם? אולי צריך קשירה מיוחדת? השאלה נשאלה בהמשך לשאלה "נקניק פרוס - בשר שנתעלם מן העין במשרד"
תשובה: אם כל אחד מביא את האוכל שלו כשהוא ארוז ומוכר ואין חשש שמישהו אחר יחליף אתו את האוכל אין חשש
שאלה: קורס מקצועי לחוזר בתשובה: שנה טובה וערב טוב אני בחור בעל תשובה כבר 4-3 חודש ב"ה ולפני שניסתי לחזור בתשובה אבא שלי שיהיה בריא רשם אותי לקורס מקצועי והוא יתחייב להם ושילם להם מראש 6000 ש"ח אני ב18 וחצי ומספיק כל החיים של אכזבתי אותו ועכשיו אצלי בעיר אני לא יחזיק מעמד ויש לי את איתרנט של אחי בבית ואני פוגם יותר מדי בברית שלי בגלל זה אז אני בין הפטיש לסדן מצד אחד אני רוצה וצריך ישבה ומצד שני אני לא יכול בגלל הקורס אז מה איפה אני עומד
תשובה: ב"ה לך. שמחתי לקבל את מכתבך, ולראות הן את הרצונות הטובים והחשובים שלך, ויחד עם זאת את הרגישות לרצונות ולהשקעה של ההורים, זה ממש חשוב. מה עושים? חשוב מאוד לנסות לשלב בין הדברים, למצוא ישיבה שבה תוכל ללמוד ולשלב בחלק מהזמן את לימוד המקצוע. במידה והדבר לא אפשרי, כדאי לנסות לדחות את לימוד המקצוע, פעמים רבות הדבר אפשרי, לא לקבל את הכסף בחזרה, אלא לקבל אישור ת ואז כשבהמשך, שתהיה יותר מבוסס בקשר עם ה', וידע בתורה, אז תלמד את המקצוע. כך גם אביך לא ירגיש שאתה זורק לפח את ההשקעה שלו, שכן הוא ידע שבסופו של דבר תלמד, וזו רק דחיה. שתהיה לך המון המון הצלחה, ואשמח לעזור עוד בכל מה שאוכל. הרב יצחק גרינבלט.
שאלה: כלאיים בצמחי תה: קבלתי במתנה עדנית עם צמחי תה מעורבים. האם זה כלאיים?
תשובה: וברכת ד' יש לדעת אלו צמחים מעורבים שם. גמר חתימה טובה הרב יהודה הלוי עמיחי מכון התורה והארץ כפר דרום אשקלון
שאלה: מי ממן את הטיפול לפני קניית הרכב: הרב. קניתי רכב שממש עוד רגע צריך לעבור טיפול עשרת אלפים, האם המוכר צריך לספוג את הכסף עבור הטיפול או הקונה? כנ"ל לגביי טסט שממש מסתיים עוד מעט?
תשובה: הכל פתוח למו"מ
שאלה: הנאה מספק גניבה: הרב! שאלתי את חבר שלי שאלה מסוימת שהתשובה עליה היא מעשה שצריך לעשות. הוא יודע את זה מפורום. אני חושש שמי שכתב כתבו את זה, כתבו זאת ממחשב גנוב או שהמשתמש נוצר במחשב גנוב או שלחברי יש מחשב גנוב (למרות שנראה לי שהם מקפידים על זה בביתם). מה לעשות? נותר לי לפעול לפי מה שהוא אמר לי לעשות? ב
תשובה: אתה רשאי לעשות את המעשה.
שאלה: אכילת חבוש בראש השנה: האם ברכת שהחיינו שעושים בלילה השני של ראש השנה פוטרת מברכת שהחיינו על הפרי החדש (חבוש במקרה שלנו)?
תשובה: אם החבוש היה על השולחן בשעת ברכת שהחיינו בקידוש הוא נפטר. אך אם הביאו אותו מאוחר יותר יש לברך עליו.
שאלה: גוייבה ננסית: הרב, הנידון: גוייבה ננסית האם נידונת כעץ או שיח לעניין: 1. ערלה 2. תרו"מ לקיטה או חנטה 3. ברכתה ושנה טובה
תשובה: וברכת ד' דינה כעץ וברכתה בהתאם, ויש להקפיד על שנות ערלה. גמר חתימה טובה הרב יהודה הלוי עמיחי מכון התורה והארץ כפר דרום אשקלון
שאלה: תקיעת שופר בסליחות לאחר ראש השנה: נוכחתי בסילחות במניין מעורב - אשכנזי-ספרדי -- הנוסח המשולב של ישיבת מעלה גלבוע -- ואכן כן תקעו בשופר בכמה מקומות בתפילה וגם בסוף. אז של מי המנהג לתקוע? השאלה נשאלה בהמשך לשאלה "תקיעת שופר בסליחות בעשי"ת "
תשובה: יתכן והמנהג נשתרבב מתקיעות שופר בימי צום שהיו נהוגים, אבל התקיעות בחדש אלול הם בגדר הכנה לתקיעות של ראש השנה ולכן אחרי שקיימנו את תקיעות החובה בר"ה שוב אין צורך לתקוע, אבל אין בזה איסור.
שאלה: מעשר עני מפירות הדר - המשך: הרב כתב בתשובה אודות מעשר עני מפירות הדר שנכנסו משנת מעשר שני לשנת מעשר עני, או להפך: "אם לא עושים תנאי עם העניים מראש יש לכאורה לתת פעמיים מעשר עני גם בשנה שנייה הנכנסת לשלישית ומשלישית לרביעית". איני מבין, הלא נתינת מעשר עני היא נידונית כספק ממון ש המוציא מחברו עליו הראיה, וא"כ הרי על העני להוכיח את החיוב? מראש, גמר חתימה טובה השאלה נשאלה בהמשך לשאלה "לימון ופירות הדר"
תשובה: וברכת ד' במעשר עני יש דין צדק משלך ותן לו, אפילו ספקות הלכתיים נותנים. גמר חתימה טובה הרב יהודה הלוי עמיחי מכון התורה והארץ כפר דרום אשקלון
שאלה: דופן שלישית שלא מחוברת לשתי דפנות: לכבוד הרב האם יש בעיה הלכתית להעמיד שתי דפנות עץ ליד קיר של בית כאשר אין חיבור פיזי בין הקיר לשתי הדפנות והן וגם הסכך שעליהן מרוחקים כ-5 ס"מ מן הקיר, האם הקיר יכול להוות דופן במצב כזה?
תשובה: ב"ה שלו-ם וברכה בשולחן ערוך(אורח חיים תר"ל, ט') נפסק שהסך יכול להיות רחוק מהדופן עד ג' טפחים לכן הקיר יכול להיות דופן. חג שמח הרב חגי בר גיורא
שאלה: הריון יום כיפור: הרב! אני בהריון ראשון שלי וביום הכיפורים הכנס לשבוע 31 להריון. שכחתי להתייעץ עם רופא הנשים שלי לגביי צום יום כיפור וכרגע הוא נמצא בחו"ל (בתשע באב אמר שלא לצום. לפחות לשתות) לפני מספר שבועות אושפזתי לכמה ימים בשל דימום. אחרי בדיקות אמרו לי שהייתה הפרדות חלקית (קטנה) של השלייה. הודרכתי לנוח ולשתות הרבה מים. בנוסף יש לי עוד בעיה שכתוצאה ממנה יש חשש ללידה מוקדמת והתפתחות (חס וחלילה) של רעלת הריון. ובעקבות זה נכנסתי גם למעקב גדילה ולחץ דם. השאלה מה עליי לעשות ביום כיפור? כיצד עליי לנהוג?
תשובה: אני מאד ממליץ לפנות למכון פוע"ה 02-6515050 שייעצו לך לגבי הצום.
שאלה: נתינת מעשר עני מספק - המשך הדיון: בהמשך לנידון ספק מעשר שני או מעשר עני, הרב השיב לי שבספק דיני יש ליתן לעניים מעשר עני מחמת הספק, משום צדק משלך ותן לו. רציתי להפנות לדברי הגרח"ק שליט"א בספרו דרך אמונה (הל מעשר שני פרק א ב ציון ההלכה אותיות נג עא) שצדד לומר שרק בספק שהוקבע בגמרא מחמירים, ולא במחלוקת הפוסקים. ויש להוסיף שעיקר הספק כאן הוא ספקא דרבנן - מעשרות בזמן הזה, ובשאר פירות מלבד שבעת המינים. אם כן מדוע להחמיר בספק זה. בכבוד ובהוקרה השאלה נשאלה בהמשך לשאלה "מעשר עני מפירות הדר - המשך"
תשובה: וברכת ד' עיין חזו"א שביעית סי' ז ס"ק טז ד"ה תפוז. כאן זה ספק בעיקר החיוב ולכן החמיר פעמיים. עיין כר"צ פרק טז סעי' יד. ובמנחת יצחק ח"ח סי' עב סעי' ד. גמר חתימה טובה הרב יהודה הלוי עמיחי מכון התורה והארץ כפר דרום אשקלון
שאלה: הפריש בטעות מעשר שני - בירור: הרב השיב לשואל כי מי שהפריש מעשר שני במקום מעשר עני יישאל על המעשר-שני ויפריש מעשר עני. לא הבנתי מדוע יש לצורך להישאל, הלא אין המעשר-שני חל כלל (ואם יש ספק כלשהו שמא הוא חייב בו - מדוע יישאל). ובכלל, מה צורך בשאילה מאחר אם הוא כבר פדה אותו על פרוטה. ב על כל התשובות. השאלה נשאלה בהמשך לשאלה "מי שהפריש מעשר שני במקום מעשר עני"
תשובה: וברכת ד' צדקת, אין צורך להשאל. גמר חתימה טובה הרב יהודה הלוי עמיחי מכון התורה והארץ כפר דרום אשקלון
שאלה: אמירת "זכר למעשה בראשית" בתפילות שבת: למה לא אומרים "זכר למעשה בראשית "בשחרית ואילו במוסף ובמנחה כן אומרים, בנוסח עדות המזרח?
תשובה: לשואל על לשאלתך אודות נוסח התפילה כתב מרן ה"בן איש חי" (פרשת תולדות אות יד): "בעמידה של שחרית דשבת כשאומרים 'חמדת ימים אותו קראת' אין מסיימים 'זכר למעשה בראשית', ובספר משנת חסידים נתן טעם לזה על פי הסוד, אך בדברי רבנו האר"י לא נמצא טעם מפורש על זה". נאמנה
שאלה: נישואי כהן וגיורת: אני כהן והיא גיורת מרומניה.יש לנו סיכויים להתחתן כדת משה וישראל או להתחתן באופן אזרחי?.אם כן מה לעשות?
תשובה: יש איסור מהתורה לכהן לשאת גיורת, וממילא מי שעובר על התורה יפסיד כי התורה מצוה מצוות לטובת האדם ולא לרעתו חלילה, לכן טוב שתעשה מאמץ לבנות בית עם אישה יהודיה ולמרות שכרגע זה נראה קשה תראה שאם תעשה תצליח ויהיו לך בנים שיתנו לך אושר גדול כל ימי חייך.
שאלה: קבלה על עצמי: 1.כאשר אני מייחלת שדבר מסויים יקרה, האם נכון לקבל על עצמי משהו (מצווה או הנהגה טובה שלא נהגתי עד כה או מתן צדקה) במידה ואותו דבר יקרה או שזה נחשב נדר? 2.מה אפשר לעשות כדי שיקרה?
תשובה: 1. עדיף שלא לנדור ולכן אל תקבלי על עצמך דברים אלא אך ורק בלשון "בלי נדר". 2. לשם כך יש תפילה. תתפללי על דברים שאת מעוניינת שיקרו ובלבד שתבקשי שהקב"ה יעשה את מה שטוב לך. אין לעשות מעשים בכדי שיקרו דברים כאלו או אחרים. יש להתפלל לה'.
שאלה: גופית ציצית: האם מותר להשאיר את הציציות של הטלית קטן בתוך הכיס המיועד, או שחייב להוציא אותן (דבר שמפריע לי)? וכן האם מותר ללבוש את הטלית קטן על הגוף או צריך קודם ללבוש גופיה מתחת?(ביחוד בקיץ)
תשובה: בשניהם מותר. מותר להכניס הציצית לכיס. וכן מותר להניח על הגוף ללא גופיה.
שאלה: תיקון על הדלקת מאוורר בראש השנה: שאלני אדם אם צריך לחזור בתשובה על ההיתר שנהג, ויורינו הרב. היה בלילה,בר"ה, חם בזמן השינה, ובתו פחות מגיל 3 שנים באה לחדרם לישון איתם ואשתו ביקשה שתדליק את המאוורר, כי צירף כמה צירופים. 1- יש מתירים מוליד חשמל שאין חוט הבערה ביו"ט ערוך השולחן וסיעתו,הרב משאש, אז לפחות לקטן יהיה מותר להדליק. 2- שו"ע הרב שמג,ח, שמותר לתת אסור דרבנן לקטן לצורכנו, בדרך אקראי, במקום צורך. 3- דעת א"א מבוטאטש, שמותר שבות דשבות גם ע"י קטן כותב זאת בהלכות חנוכה, שהגיע בין השמשות בע"ש ולא הדליק נר חנוכה ואמר לקטן שידליק לו בגלל שבות דשבות.
תשובה: כל פוסקי דורנו אוסרים חשמל ביו"ט בין אם האיסור בונה או תיקון כלי או מוליד אין בין שבת ליו"ט בעניין זה הדעות האחרות נדחו ואין לסמוך עליהן אפילו בשעת דחק אם אומנם מדבר באסור דרבנן מותר לקטן לעבור על איסור דרבנן לצורכו אך לא מוסכם שחשמל הוא מדרבנן ולפי שאלתך זה היה צורך האשה ולא של הקטן להבא תדאגו להפעיל מאוור גם בחדר שנה
שאלה: כפכפים ביום כיפור: האם מותר ללכת ביום כיפור לבית הכנסת בכפכפים? המדובר בכפכפים "רגילות" כלומר פתוחות עם פס מחיצה באמצע המפריד בין הבוהן לשאר האצבעות. קראתי שאסור לנעול ביום הכיפורים נעלי עור, אולם אני מפחד שמא הליכה בכפכפים (מגומי כמובן) תהווה חוסר כבוד למעמד, לבית הכנסת ולשאר המתפללים. האם זה ר לנעול כאלה כפכפים לבית הכנסת?
תשובה: לשואל, וגמר חתימה טובה! מותר ללכת עם כפכפים כאלה לבית הכנסת ביום הכיפורים, ומותר גם ללכת יחף לגמרי, כלשון מדרש ילקוט שמעוני (ואתחנן רמז תתכה): "ישראל יודעים דעת בוראם: בראש השנה - באין ותוקעין בשופרות, ביום הכיפורים - הן הולכין יחפים ולובשים לבנים, שהוא מלבין כל עוונותיהם". מאחר שהכל יודעים שאתה עושה זאת מטעמים הלכתיים אין בכך חוסר כבוד, ואני משער שתראה רבים כמוך. ניתן ורצוי כמובן גם לגרוב גרביים, בפרט אם אתה חושש שבלעדיהם תיראה מוזר, אך זו איננה חובה.
שאלה: טבילת ידיים בנטלה: לכבוד הרב, רציתי לשאול שאלה הלכתית לגבי נטילת ידיים בבוקר או לפני סעודה. האם יש בעיה למלא איזה כלי במים ובמקום ליטול ידיים לטבול אותם? כי לפי ילקוט יוסף הבנתי שאין זה משנה טבילה או נטילה ומצד שני שאלתי רב שטען שלא יוצאים ידי חובה בטבילה. אם הרב יכול להסביר אשמח
תשובה: טבילת ידיים בכלי מתאימה לתפילה אבל לא לרוח רעה. אם טבל ידיו בים או בנהר או במקווה השו"ע מסתפק ואפשר להקל שאין כלי עם מים, ולדעת הזוהר אינו מועיל. לנטילת ידיים לסעודה אפשר להטביל ידיו. (שו"ע ד, יב. קס,ח.ילקו"י ד,ג. קס,יח )
שאלה: שימוש במכשיר הקצפה בשבת ויום טוב:, האם מותר להשתמש במכשיר אם פעולת הכנת הקצפת בוצעה כבר לפני השבת? רק אם מותר להשתמש לזילוף הקצפת (קיים צנטר משונן עושה צורות או צנטר עגול רגיל ) ובנוסף מה הדין בהקשר לשימוש המכשיר ביום טוב - בחגים. שנה טובה
תשובה: לשואלת, מכשיר שמקציף בלחץ אחרי שמכניסים אליו את הנוזל ומנערים קלות, אסור להכין בו קצפת בשבת משום איסור "מוליד", יצירת דבר חדש (שמירת שבת כהלכתה פי"א סל"א, והטעם שכתב בהערה קכד נוגע גם לכאן). אולם ביום טוב מותר, כמו שכתב שם, שהרי זהו אוכל נפש. לגבי הוצאת הקצפת בצורה מעוצבת כשהוכנה מערב שבת, הדבר מותר כאשר מדובר על עיצוב נאה של אוכל שאין לו משמעות של כתב או ציור, כלומר, כאשר העיטור לא בא לדמות דבר בעל משמעות (הקישוט לא נועד לבטא מסר או להזכיר איזשהו דבר לרואים אותו). דיון רחב על כך במאמר מאת הרב אליהו פסח פאלק, קובץ 'אור השבת' טו עמ' מא-מז, שם ראיות רבות להיתר, ביניהן ציין לשו"ע סי' תק ס"ג ומשנ"ב ס"ק יז, ושער הציון שם ס"ק יט, שצורת עיגול ומשולש נאסרה רק כאשר יש בכך כעין עשיית כלי, ראו שם).
שאלה: גורל קבוע מראש: עלתה לי סוגיה ורציתי לשאול אם היא מוכרת והאם יש פתרון. אנו אומרים הרי שבימים אלו נקבע גורלו של אדם, שאנו נכתבים ונחתמים בספרים, חיים או מוות, ברכה, פרנסה וכו. השאלה שלי היא: אם בן אדם חס ו נרצח, זה אומר שהוא נחתם ביום הכיפורים בספר זה(מוות), או לחלופין שהוא ביצע עבירה כלשהי במהלך השנה שגרמה לרוע מזלו, כלומר האם רצח הוא גם דבר שנקבע מלמעלה? אם כן - אז האם הרוצח בעצם ביצע גזר דין שהתקבל כבר בשמיים? אם כן אז מהו חטאו? והנרצח - אם נידון הוא למוות - היה מת בין אם ברצח ובין אם לא? אני מקווה שהצלחתי להעביר את השאלה שלי כראוי. וגמר חתימה טובה.
תשובה: : ח דרשו על כך "מרשעים יצא רשע" הקב"ה עושה חשבונות מדוייקים לכל אחד ואחד מאיתנו מה דינו ומה ההשגחה שהוא ראוי לקבל. הקב"ה גם מחבר את הבחירה החופשית של האדם אם הנהגת השכר ועונש שלו. למשל אם אדם בוחר לעשות מעשה נוראי של הריגה הקב"ה יגלגל את הדברים שהמעשה יופנה רק כלפי מי שנגזר עליו שיהרג. הבחירה החופשית היהנה חלק מהסדר שהקב"ה משתמש בה בכדי להשגיח על עולמו. האדם שהרג את מי שהיה צריך לההרג יענש על כך משום שהוא עשה זאת מתוך בחירה חופית ומתוך כוונת רוע.
שאלה: האם יהיה חידוש במעשי בראשית?: שלמה המלך כתב "אין חדש תחת השמש",ואילו הנביא ישעיה אמר "כי הנני בורא שמים חדשים וארץ חדשה", איך זה מסתדר?
תשובה: לשואל אכן המפרשים בספר ישעיה (סה, יז) הרגישו בשאלתך והסבירו את הדברים שלא כפשוטם, כלומר אין מדובר על בריאת שמים וארץ חדשים ממש אלא כאילו חדשים. עם זאת רש"י שם מביא יש אומרים הסוברים כי בריאת השמים והארץ החדשים היא כפשוטה. לפי יש אומרים אלו צריך להסביר את הנאמר בקהלת לאור דברי ח במסכת שבת (ל ע"ב): "דרש רבן גמליאל: עתידה אשה שתלד בכל יום, שנאמר: 'הרה ויולדת יחדיו' (ירמיה לא), לגלג עליו אותו תלמיד, אמר, והא 'אין כל חדש תחת השמש' כתיב, אמר ליה, בא ואראך דוגמתו בעולם הזה, נפק אחוי ליה תרנגולת". כלומר כל דבר שעתיד להתחדש, ישנה הכנה לכך המוטבעת בבריאה מתחילה. נאמנה
שאלה: חבר חולה שנולד בשנת לידתי : לרב חבר ששירת איתי ביחד שנים ארוכות בצה"ל לצערי נהיה צמח, ושנודע לי הצטערתי נורא. האם אני יכול לבקרו היות ואנחנו באותו גיל, כלומר- נולדנו באותה השנה.
תשובה: בודאי שטוב לבקר חולה ואולי בזכות הביקור והתפילה עליו, יחזור לבריאותו בע"ה.
שאלה: תהילים ושיר השירים בכיפור: הם מותר לקרוא תהילים בכיפור? קריאת שמע? האם מותר לקרוא שיר השירים? תיקון הכללי? מה רצוי לקרוא בכיפור?
תשובה: מותר לקרוא תהילים ביום כיפור. קריאת שמע היא חלק מהתפילה ובוודאי שאומרים אותה. גם שיר השירים מותר לקרוא. בכלל, אין איסור ללמוד תורה ביום כיפור ולכן מותר ללמוד או לומר כל תפילה.
שאלה: נאורות והלכה: כבוד הרב לאור הנאורות מתחילתה (ר משה מנדלסון), ועד ימינו שבאה בדמות מודרניזציה (ופוסט מודרניזציה), כיצד ניתן לייצר גבולות לנער המתבגר בין 2 הדרכים, במיוחד כאשר ישנה ניגודיות. במילים אחרות, היכן עובר חוט השני המתווה דרך ישרה לאורך חייו של הנער ע"מ לצלוח את "מסע" ההתבגרות ולהנות מכל העולמות?
תשובה: : לא ברור לי על איזה עולמות אתה מדבר. היסוד בחיינו הוא שהשייכות אל הקודש אינה גונבת לנו את החיים אלא מעשירה ומרוממת אותם. כדי לזכות לקדושה אין דרך אחרת מאשר לשים גבולות ולא לזרום עם הטבע הראשוני שבנו. אנו עומלים בשלב הראשון וקוטפים פירות בשלב השני. יכולת העמל וההתעלות שלנו מוגבלת. צריך לקבוע לנערים יעדים שהם קשים להם, אבל לא מידי. למשוך כלפי מעלה מתוך מבט שלא השארנו את החברה מאחור.
שאלה: יו"ט שני של גלויות: קרובת משפחתי התחתנה עם יהודי שבמקור מארה"ב אך עשה עליה עוד לפני שהכיר אותה. אותו יהודי הוא משכיל (לא מסתובב עם כיפה אך שומר שבת, למד המון גמרות (עם שוטנשטיין, באנגלית) בלי לדעת מילה אחת בארמית וכו. אני בקשר טוב איתו אך לפעמים קשה "להתווכח" איתו. הזוג נסע לכמה שנים לארה"ב (כדי להיות עם אביו הגוסס ועוד סיבות) כאשר הם בטוחים (!) שהם חוזרים וזה זמני. אין להם צורך בפרנסה שכן הם משפחה עשירה מאוד. הבעל החליט שהוא לא שומר יו"ט שני של גלויות מטעם של חשיבה עצמאית ולא מטעם ההלכה (הוא טוען שאין סיבה לעשות זאת). איתו אין מה לדון. השאלה עוסקת באישתו. מצד אחד היא רוצה ללכת בדיוק לפי ההלכה, אך גם מטעמי בית וגם מטעמי חינוך לבנה, רוצה לדעת האם אין שום מקום להתיר להם לא לשמור יו"ט שני. יש לציין: א. הם לא גרים בקהילה יהודית ולא חלק מקהילה יהודית. ב. אינם יודעים אם יהיו שם שנה-שנתיים או חמש-שש שנים.אבל בטוחים שחוזרים, זה חלק מההסכם שלהם לפני החתונה.
תשובה: ראה תשובה לשאלה דומה באתר זה
שאלה: עניינים שונים בשנת אבל: לכבוד הרב! קודם כל- ברצוני להודות לרב על תשובתו המהירה והמפורטת בפעם הקודמת. אני נמצאת בשנת אבל על פטירת אימי.ברצוני לברר כמה דברים: 1.בע"ה אחיינית שלי מתחתנת לאחר החגים.כיצד עלי להתנהג בחתונה? (קבלת פנים,חופה,סעודה) 2.בשבת שבע ברכות-האם ישנם דיני אבלות? יש הגבלות לגבי השתתפות בסעודות וכד? (השבת נערכת מחוץ לעיר) 3. האם מותר לי לערוך שבע ברכות לזוג? ואם זה לא יהיה בביתי? 4. מותר להשתתף בשבת משפחתית בבית הארחה? וגמר חתימה טובה.
תשובה: לשואלת, תנוחמי מן השמיים! 1. השתתפות בחתונה - נהוג בקרבת משפחה שכזו להקל לבוא לחופה, אך לא להשתתף בסעודה וגם לא ב"קבלת פנים" (כך משמע ברמ"א ביורה דעה סימן שצא ס"ג). אם ההעדרות מן הסעודה ניכרת וגורמת עגמת נפש מיוחדת ויש צורך מיוחד להקל, נוהגים להקל בדבר כאשר האבל ה משמש ת כעין מלצר ומגיש את המזון לסועדים, והוא עצמו אוכל במקום צדדי. 2. שבת "שבע ברכות"   הדבר שנוי במחלוקת (מובאת ב'גשר החיים' פרק כא ח, יב, ודעתו להקל, וב'שמירת שבת כהלכתה' פרק סה סעיף סו, ודעתו להחמיר). מסתבר שכאשר ההעדרות בולטת, כגון שכל המשפחה המורחבת נמצאת, ניתן להקל בזה משום שזוהי אבלות בפרהסיא בשבת. 3. לערוך "שבע ברכות"   גם פרט זה שנוי במחלוקת: יש שהתירו כאשר הדבר בביתכם, ויש אוסרים אפילו בבית (הרמ"א בסי' שצא ס"ב אוסר, וב'פני ברוך' פרק כ הערה ל כתב ששמע מ'גדולי הוראה' להקל בבית). כאשר כתוצאה מכך לא תתקיים סעודת ה"שבע ברכות" - יש להקל ('מעולם ועד עולם' פל"ג סעיף מא, בשם הרב נבנצאל שליט"א). גם במקרה זה, עלייך לשמש בתור מלצר, לאכול במקום נפרד, ויש להקפיד גם שלא להביא כלי נגינה לאירוע ('מעולם ועד עולם' שם). 4. שבת משפחתית בבית הארחה   מותר, מאחר שאין זה "בית שמחה" אלא מפגש משפחתי רגיל. אמנם מנהג האשכנזים להימנע מאירוח לכל סעודה מחוץ לבית במהלך שנת האבל, אך בשבת מותר ('מעולם ועד עולם' שם סעיף מח).
שאלה: אנטיביוטיקה ביום הכיפורים: אתמול הודיעה לי הרופאה שאני חולה בסינוסיטיס. עלי לקחת אנטיביוטיקה מסוג אוגמנטין למשך שבוע פעמיים ביום, כולל יום הכיפורים. מה עלי לעשות? האם מותר לי לבלוע למרות שאסור לקחת את הכדור ללא אכילה, או לא לקחת ביום הכיפורים את הכדור? או, האם לקחת ולשתות מעט מים לשיעורין?
תשובה: ב"ה שלו-ם וברכה בדרך כלל אסור להפסיק לקיחת אנטביוטיקה באמצע. תברר עם הרופאה אם אתה יכול להפסיק. אם לא, יש לשתות לשעורין. רפואה שלמה שנה טובה הרב חגי בר גיורא